CELEX: 32006D0704
Language: hu
Date: 2006-10-20 00:00:00
Title: 2006/704/EK: A Bizottság határozata ( 2006. október 20. ) a 98/37/EK európai parlamenti és tanácsi irányelvvel összhangban a Famegmunkáló gépek biztonsága – Forgó szerszámos gépek egyoldali megmunkáláshoz – 3. rész: Számvezérlésű (NC-) fúró- és marógépek EN 848-3:1999 szabvány jelzetének korlátozással ellátott közzétételéről (az értesítés a C(2006) 4901. számú dokumentummal történt)   (EGT vonatkozású szöveg)

21.10.2006   
            
            
               HU
            
            
               Az Európai Unió Hivatalos Lapja
            
            
               L 291/35
            
         
      A BIZOTTSÁG HATÁROZATA
   
   (2006. október 20.)
   a 98/37/EK európai parlamenti és tanácsi irányelvvel összhangban a „Famegmunkáló gépek biztonsága – Forgó szerszámos gépek egyoldali megmunkáláshoz – 3. rész: Számvezérlésű (NC-) fúró- és marógépek” EN 848-3:1999 szabvány jelzetének korlátozással ellátott közzétételéről
   (az értesítés a C(2006) 4901. számú dokumentummal történt)
   (EGT vonatkozású szöveg)
   (2006/704/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tagállamok gépekre vonatkozó jogszabályainak közelítéséről szóló, 1998. június 22-i 98/37/EK európai parlamenti és tanácsi irányelvre (1) és különösen annak 6. cikke (1) bekezdésére,
   tekintettel a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv (2) 5. cikke által létrehozott állandó bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett jelzettel rendelkező harmonizált szabványt átültető nemzeti szabvány megfelel egy vagy több, a 98/37/EK irányelv I. mellékletében meghatározott alapvető egészségvédelmi és biztonsági követelménynek, az ilyen szabvány szerint készült gépeknél vélelmezni kell, hogy azok a vonatkozó alapvető követelményeknek megfelelnek.
            
         
               (2)
            
            
               Az Európai Szabványügyi Bizottság (CEN) által 1999. július 1-jén elfogadott, a famegmunkáló gépek biztonságáról szóló EN 848-3:1999 szabvány jelzetét közzétették az Európai Unió Hivatalos Lapjában
                   (3).
            
         
               (3)
            
            
               A Svédország által emelt hivatalos kifogást követően a Bizottság a 2002/1002/EK határozatában (4) úgy döntött, hogy az EN 848-3:1999 szabvány jelzetét nem törlik az Európai Unió Hivatalos Lapjából. Következésképpen továbbra is vélelmezhető, hogy az EN 848-3:1999 szabvány megfelel a 98/37/EK irányelvben maghatározott alapvető biztonsági követelményeknek.
            
         
               (4)
            
            
               A Svédország által emelt hivatalos kifogás vonatkozásában a Bizottság megbízta az Európai Szabványügyi Bizottságot (CEN), hogy 2005. január 1-ig módosítsa az EN 848-3:1999 szabványt, különös figyelmet fordítva a darabok kirepülésének kockázatára és a fokozott védelmet biztosító védőelemek felszerelésére.
            
         
               (5)
            
            
               A 98/37/EK irányelv 6. cikkének (1) bekezdése értelmében 2005. július 28-án Németország emelt hivatalos kifogást az EN 848-3:1999 szabvány ellen.
            
         
               (6)
            
            
               Az EN 848-3:1999 szabvány vizsgálatát követően a Bizottság megállapította, hogy a szabvány nem felel meg a 98/37/EK irányelv I. mellékletében meghatározott, 1.1.2.c) (a biztonság beépítésének alapelvei), 1.3.2. (működés közbeni törésveszély), 1.3.3. (kieső vagy kidobódott tárgyakkal kapcsolatos veszélyek) és 1.4.1. (a védőburkolatok és védőszerkezetek általános követelményei) alapvető egészségvédelmi és biztonsági követelményeknek. Az EN 848-3:1999 szabvány 5.2.7.1.2.b) pontjának (1)–(6) bekezdésében meghatározott, a védőfüggönyök, különösen a szalagfüggönyök jellemzőire és anyaguk kiválasztására vonatkozó előírás nem elegendő a szerszámból előreláthatóan kirepülő részek megakadályozásához.
            
         
               (7)
            
            
               A CEN a 98/37/EK irányelvre vonatkozó 311. számú szabványosítási megbízásnak megfelelően még nem módosította az EN 848-3:1999 szabványt.
            
         
               (8)
            
            
               Az EN 848-3:1999 szabvány módosításáig a biztonság és a jogbiztonság érdekében az EN 848-3:1999 szabvány jelzetének az Európai Unió Hivatalos Lapjában való közzétételéhez ezért megfelelő figyelmeztetést kell fűzni. A tagállamoknak azonos figyelmeztetést kell fűzniük az EN 848-3:1999 szabványt átültető nemzeti szabványaikhoz.
            
         
               (9)
            
            
               Az EN 848-3:1999 szabvány jelzetét ezért ennek megfelelően fel kell váltani,
            
         ELFOGADTA EZT A HATÁROZATOT:
   1. cikk
   A „Famegmunkáló gépek biztonsága – Forgó szerszámos gépek egyoldali megmunkáláshoz – 3. rész: Számvezérlésű (NC-) fúró- és marógépek” EN 848-3:1999 szabvány jelzetének az Európai Unió Hivatalos Lapjában való közzétételének helyébe a melléklet szövege lép.
   2. cikk
   Amennyiben a tagállamok a 98/37/EK irányelv 5. cikkének (2) bekezdése szerint az EN 848-3:1999 harmonizált szabványt átültető nemzeti szabványok jelzetét közzéteszik, e közzétételhez olyan figyelmeztetést fűznek, amely azonos az e határozat mellékletében meghatározottakkal.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. október 20-án.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 207., 1998.7.23., 1. o. A legutóbb a 98/79/EK irányelvvel (HL L 331., 1998.12.7., 1. o.) módosított irányelv.
   
      (2)  HL L 204., 1998.7.21., 37. o. A legutóbb a 2003-as csatlakozási okmánnyal módosított irányelv.
   
      (3)  HL C 110., 2000.4.15., 38. o.
   
      (4)  HL L 349., 2002.12.24., 103. o.
   
      MELLÉKLET
      
         „(Az irányelv hatálya alá tartozó harmonizált szabványok címének és jelzetének közzététele)
         
                     ESzSz (1)
                     
                  
                  
                     A harmonizált szabvány jelzete és címe
                     (és a referenciadokumentum)
                  
                  
                     Első közzététel a HL-ben
                  
                  
                     A helyettesített szabvány jelzete
                  
                  
                     A helyettesített szabvány megfelelőségére vonatkozó vélelem megszűnésének időpontja
                     1. megjegyzés
                  
               
                     CEN
                  
                  
                     EN 848-3:1999
                     Famegmunkáló gépek biztonsága – Forgó szerszámos gépek egyoldali megmunkáláshoz – 3. rész: Számvezérlésű (NC-) fúró- és marógépek
                  
                  
                     2000.4.15.
                  
                  
                     —
                  
                  
                      
                  
               
                     Figyelmeztetés: Tekintettel a védőfüggönyök, különösen a szalagfüggönyök jellemzőire és anyaguk kiválasztására, ez a közzététel nem vonatkozik a szabvány 5.2.7.1.2. b) pontjának (1)–(6) bekezdésére, amelynek alkalmazása nem tesz eleget a 98/37/EK irányelv I. mellékletében meghatározott 1.1.2. a) alapvető egészségvédelmi és biztonsági követelménnyel kapcsolatos, ugyanezen mellékletben szereplő 1.3.2., 1.3.3. és 1.4.1. alapvető egészségvédelmi és biztonsági követelményeknek való megfelelés vélelmének.
                  
               
                     1. megjegyzés
                  
                  
                     A megfelelőségre vonatkozó vélelem megszűnésének időpontja általában megegyezik az európai szabványügyi szervezet által meghatározott visszavonási időponttal, azonban felhívjuk e szabványok használóinak figyelmét arra, hogy bizonyos kivételes esetekben ez másképpen is lehet.
                  
               
                     2.1. megjegyzés
                  
                  
                     Az új (vagy módosított) szabvány alkalmazási köre megegyezik a helyettesített szabványéval. A meghatározott időponttól a helyettesített szabvány nem biztosítja az irányelv lényeges követelményeinek való megfelelőség vélelmét.
                  
               
                     3. megjegyzés
                  
                  
                     Módosítások esetén a hivatkozott szabvány a következőket tartalmazza: EN CCCCC:YYYY, a szabvány korábbi módosításai, amennyiben vannak és az új, idézett módosítás. A helyettesített szabvány (3. oszlop) ennek értelmében az EN CCCCC:YYYY-ból, valamint annak korábbi módosításaiból áll, amennyiben vannak, de az új, idézett módosítás nélkül. A meghatározott időponttól a helyettesített szabvány nem biztosítja az irányelv lényeges követelményeinek való megfelelőség vélelmét.
                  
               
                     4. megjegyzés
                  
                  
                     A megfelelőség vélelmezése egy termék vonatkozásában akkor valósul meg, ha a termék megfelel az 1. részben és a vonatkozó 2. részben meghatározott követelményeknek, amennyiben a 2. részt is közzétették a HL-ben, a 98/37/EK irányelv szerint.
                  
               Megjegyzés:
         
                     —
                  
                  
                     A szabványokhoz való hozzáféréssel kapcsolatos minden információ az európai szabványügyi szervezettől vagy a nemzeti szabványügyi testületektől szerezhető be, amelyek jegyzékét a 98/48/EK irányelvvel (2) módosított 98/34/EK európai parlamenti és tanácsi irányelv (3) melléklete tartalmazza.
                  
               
                     —
                  
                  
                     A jelzeteknek az Európai Unió Hivatalos Lapjában való közzététele nem vonja magával azt, hogy a szabványok a Közösség minden nyelvén rendelkezésre állnak.
                  
               
                     —
                  
                  
                     Ez a lista minden, korábban az Európai Unió Hivatalos Lapjában közzétett lista helyébe lép. A Bizottság gondoskodik e lista frissítéséről.
                  
               A harmonizált szabványokról további információk találhatók a következő honlapon: http://europa.eu.int/comm/enterprise/newapproach/standardization/harmstds/
      
      
         (1)  ESzSz: ESO: európai szabványügyi szervezet
      
                  —
               
               
                  CEN: rue de Stassart 36, B-1050 Brüsszel, Tel. (+32-2) 550 08 11; fax (+32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Brüsszel, Tel. (+32-2) 519 68 71; fax (+32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, Tel. (+33) 492 94 42 00; fax (+33) 493 65 47 16 (http://www.etsi.org)
               
            
         (2)  HL L 217., 1998.8.5., 18. o.
      
         (3)  HL L 204., 1998.7.21., 37. o.”